kardosdrur/scandi-wiki huggingface dataset:
Heksejægerens forbandelse

Heksejægerens Forbandelse er en børnebog fra 2005 af den engelske forfatter Joseph Delaney. 

Den udkom på dansk i 2006 på Forlaget Carlsen og andet bind i serien Wardstenen (på engelsk: Wardstone Chronicles).

Handlingen 
Bogen handler om den unge Thomas Ward, der oprindeligt mod sin vilje er kommet i lære hos Heksejægeren. Det får mange konsekvenser, for jobbet er hårdt, og han er oppe imod mørke kræfter. Denne gang skal Thomas hjælpe til med at fange Varen, et frygteligt uhyre, som Heksejægeren for længe siden tabte en kamp til. Så Thomas (også kaldet Tom) og Heksejægeren drager ud på endnu en skæbnesvanger mission i kampen mod Varen.

Børnebøger
Fantasy
Alphonse Olterdissen

Alphonse Olterdissen (født 12. december 1865 i Maastricht, død 24. februar 1923) var en hollandsk forfatter og digter, som skrev på limburgsk (Maastricht-dialekten).

Dramatikere fra Holland
Digtere fra Nederlandene
Komponister fra Nederlandene
Personer fra Maastricht
Hans Jørgen Toming

Hans Jørgen Toming (9. juni 1933 i Esbjerg – 15. november 2002 i Oslo) var en dansk-norsk billedkunstner og bogkunstner. Toming blev uddannet ved Kunstakademiet i Danmark, men bosatte sig i Norge fra 1956 og blev norsk statsborger. Han arbejdede både med design, tegning, maleri og grafik. Han var også politisk karikaturtegner. 

Som designer for Den Norske Bokklubben fra 1961 til 1980 var Toming ansvarlig for en enorm bogproduktion. Toming var også en af initiativtagerne til Bokklubbens Barn, hvor han i mere end ti år var med til at udvælge gode børnebøger. Op gennem årene modtog Toming en række priser, bl.a. Norsk Designpris i 1963, og han var repræsenteret blandt "Årets utvalgte 25 vakreste bøker" 14 gange. I 1994 blev han Æreskunstner i Grafill. 

Hans Jørgen Toming havde en række store udstillinger og hans arbejder blev gengivet i flere internationale årbøger.

Illustratorer fra Norge
Grafikere fra Norge
Malere fra Norge
Personer fra Esbjerg
Alexander von Humboldt (skib)

Alexander von Humboldt blev bygget i 1906 på det tyske værft AG Weser i Bremen. Skibet løb af stabelen den 10. september 1906 som det første af fire søsterskibe. Skibet var oprindeligt et fyrskib og navnet var Reserve Sonderburg. Hun sejlede over hele Nordsøen og Østersøen indtil 1986, hvor en ombygning forvandlede skibet til en tremastet bark på det tyske værft Motorwerke Bremerhaven. Ved samme lejlighed fik skibet den karakteristiske grønne farve på skrog og sejl. I 1988 indgik skibet under dets nuværende navn Alexander von Humboldt i den tyske skoleskibsflåde under "Deutsche Stiftung Sail Training". Lanternen fra fyrskibet kan stadig ses på søfartsmuseet i Kiel.

 er en tysk traditionel bark bygget i 2011 som erstatning for skoleskibet Alexander von Humboldt fra 1906. Som dets forgænger er skroget malet i den karakteristiske grønne farve. Skibet er det første traditionelle fartøj bygget i Tyskland siden 1958.

På den forreste og midterste mast bærer skibet råsejl, mens der i mesanmasten, skibets agterste mast, bæres gaffelsejl.  I alt sejler Alexander von Humboldt II med 24 sejl med et samlet sejlareal på 1.360 m². I modsætning til sin forgænger fører Alexander Humboldt II ikke skysail på stormasten. I gunstige vindforhold sejler hun op til 14 knob. Og hvis vinden ikke blæser, sørger en 750 hestekræfters motor for at nå den næste havn i tide.

ALEX-2 ejes og drives af Deutsche Stiftung Sail Training, som også hører hjemme i skibets hjemhavn: Bremerhaven

Info om Alexander von Humboldt II:

Nationalitet: Tyskland

Længde: 65 meter

Bredde: 10 meter

Mastehøjde: 33 meter

Alexander von Humboldt II deltager i Tall Ships' Races, en årlig regatta for skoleskibe. Herudover er skibet kendt som reklameskib for Brauerei Beck & Co.

Skoleskibe
David Abell

David Abell Abel eller Ebell (død ca. 1576) var en dansk komponist og organist, der virkede i Kantoriet (den danske konges kor og orkester – forgængeren for Det Kongelige Kapel) som organist ved Christian III's og Frederik II's hof.

Liv og gerning 

Hans herkomst er ubekendt.

I 1551 var han ansat som organist i Kantoriet, og fra denne periode skriver sig et par 6-stemmige kanoner og en 5-stemmig behandling af en livlig folkelig melodi, der bærer hans navn og findes opbevarede i Kantoriets nodebøger fra 1541.

I 1555 valgtes han til organist ved Marienkirche i Lübeck, hvorfra han tog sin afsked 1572, da han af Frederik II atter blev indkaldt til det danske hof for ved Kapellets reorganisation at overtage embedet som hoforganist efter Arnold de Fine, der forfremmedes til kapelmester, og tillige for at rekrutere og forestaa Kapellets blæserkorps. Abells virksomhed i denne nye stilling varede kun nogle få år. I oktober 1576 blev hans embede og bolig overdraget til andre. Formodentlig er han henimod denne tid afgået ved døden.

Andre samtidige musikere i Kantoriet var Jørgen Presten (Preston), Mads Hak og Jørgen Heide (Jürgen).

Litteratur 
 Musikkens historie i Danmark, af Nils Schiørring (1977)

Eksterne henvisninger 
 V.C. Ravn: "Ebel (Æbel, Abel), David" (i: Dansk Biografisk Lexikon, 1. udgave, bind IV; København 1890; s. 398) 

Komponister fra Danmark
Renæssancekomponister
Organister fra Danmark
Danskere i 1500-tallet
Kongelige kapelmusici fra Danmark
Personer i Dansk Biografisk Leksikon
1996 Demo

1996 Demo er en demo af hård rockbandet Stone Sour, som blev indspillet i 1996 i Iowa ved SR Audio. Det var gruppens sidste indspilning inden de brød op i 1997 og blev først samlet igen i 2000. Nogle af numrene blev brugt til deres debut album Stone Sour.

Numre 
 "Tumult"
 "Superskin"
 "Monolith"
 "Faux Pax"
 "Maybe When I Die Then I'll Meet Elvis"
 "Take A Number"
 "Bedanya"
 "September"
 "Inherited"
 "Things Like Raisons"
 "Mother's Ghost"

Musikere 
 Corey Taylor – Vokal
 Joel Ekman – Trommer
 Shawn Economaki – Bas
 Jim Root – Guitar

Stone Sour-album
Præsidentvalget i Finland 1956

Præsidentvalget i Finland 1956 førte til at Agrarförbundets kandidat Urho Kekkonen valgtes til republikkens præsident for første gang. Kekkonens hovedmodstander i valget viste sig at blive socialdemokraternas kandidat Karl-August Fagerholm.

Præsident Juho Kusti Paasikivi fik 84 valgmandsstemmer i anden runde, til trods for at han ikke officielt var kandidat.

Republikkens præsident valgtes 1956 af 300 folkevalgte valgmænd. Valget afgjordes efter tre runder og var unikt i Finland derved at resultatet var med den mindst mulige marginal (se tabellen nedenfor). Nogle politikere som var valgmænd 1956 er flere årtier senere trådt frem og har indrømmet at de var "tungen på vægtskålen" og stemte anderledes end deres vælgere regnede med. Politikerne er i dag alle gået bort, så det er ikke muligt at få sagen endeligt afklaret. Valget blev afholdt den 15. februar.

Valgresultat 

Finland 1956
1956
Craig Jones

Craig "133" Jones (født d. 11 februar 1972 under navnet Craig Michael Jones) er kendt som sampler/keyboardspiller i metalbandet Slipknot.

Med i Slipknot 
I de tidlige dage sluttede Craig sig til Slipknot for at erstatte Donnie Steele som guitarist. Senere skiftede han til at kontrollere samplerne sammen med Sid Wilson. Craig styrer også guitareffekterne, der bliver brugt live. På nummeret (sic) hører man sætningen "Here Comes The Pain", og det er samplet fra "Carlitos Way", hvor Al Pacino spillede hovedrollen.

Personlighed 
Craig er den eneste i bandet, der er anonym og som gerne vil forblive det. Han er også den, der forlader koncerterne tidligere end de andre. Hver gang bandet skal have taget photoshoots, har han altid et stykke sort læder foran øjnene. Han var også ansvarlig for bandets hjemmeside med sin ekskone, inden hun døde d. 3. maj 2005.
Craig har heller aldrig officielt udtalt, eller givet kommentarer til interviews. Hver gang bandet bliver interviewet, holder han altid sin lynlås på masken lukket.
Men han har dog udtalt sig til sampling-magasinet Cakewalk om hvad for noget udstyr, han brugte live. Han har også på et af bandets dvd'er sagt følgende sætning: "133, number 5, sampling.".
Hans kaldenavn 133 blev til, fordi hans computer kørte i 133 MHz. Det var tophastigheden for computere dengang.
Man menes, at Craig har svaret på to ting: Den ene var, at han skulle beskrive sig selv hvor han så svarede: "I have a rather slim, serial killer profile." og noget, som ingen ved, hvad de spurgte ham om: "Sometimes, when we are working our way up to the stage, we'll shove our way through the crowd. When people see me coming, they mostly get out of the way. But sometimes they don't...".
Under indspilningen til musikvideoen "Sulfur" fra deres nyeste album, "All Hope Is Gone", vendte han sig mod kameraet og sagde "I can actually do this on myself".
Craig viste sig første gang i offentligheden uden maske, under en pressekonference i anledning af bassisten Paul Grays død d. 24. Maj 2010.

Maske 
I de første år i bandet, havde Craig varulvemaske på og senere udviklede det sig til en dykkerhjelm med 12 cm lange søm gennem hovedet. Nogle år senere, var det en lædermaske. I samme anledning fik han en lynlås foran munden, hvilke han for det meste holder lukket. I 2004, havde han stadig lædermaske på, men denne gang med 17 cm søm igennem masken.

Guitarister fra USA
Keyboardspillere fra USA
Slipknot
Løgumkloster Kirke

Løgumkloster Kirke er bygget af cistercienserordenen som klosterkirke i Løgumkloster.

Historie 
I året 1173 grundlagdes cistercienserklostret i Løgum. Initiativtageren var Ribes biskop Stefan, der selv tidligere havde været abbed ved Herrevad Kloster i Skåne, der ligeledes hørte under Cistercienserordenen. Det nye kloster fik navnet Locus Dei (Guds sted), som kan ses som en reference til det danske stednavn Løgum. Allerede i 1190 ødelagdes det nye kloster af en brand, hvorfor biskop Omer i Ribe fritager munkene for alle afgifter, således at der nemmere kunne indsamles midler til opførelsen af kloster og kirke. Kong Valdemar 2. Sejr støttede ligeledes munkene ved at overdrage en række ejendomme på egnen til klosteret.

Kirkebygningen 
Opførelsen af klosteret i røde munkesten må være påbegyndt i begyndelsen af 1200-tallet. Af disse bygninger er i dag kirken samt østfløjen bevaret. Byggeriet skete dog i flere tempi, og afslutningen af byggeriet er først sket et par årtier inde i 1300-tallet. Således er kirken stilmæssigt også en blanding, da moden i løbet af byggeperioden skiftede fra den rundbuede romanske stil til den spidsbuede gotiske stil. Soklen er sat i kampesten, men ellers er bygningen rejst i røde munkesten. Kirkebygningens udformning følger de forskrifter som var udstukket inden for Cistercienserordenen; bygningen er korsformet med et østvendt kor og to sidekapeller, to korsarme mod henholdsvis nord og syd og endelig det treskibede kirkerum mod vest. Vinduerne afslører den lange bygge periode. På gavlene mod øst og nord ses rundbuede vinduer fra den tidlige romanske tid, mens syd- og vestsiden har spidsbuede vinduer fra den senere gotiske tid.

Interiør

Referencer 
 Olga Bartholdy: Munkeliv i Løgum Kloster, Udgivet af Museet Holmen, 3. udg. 1987.
 Jens Kr. Krarup: Løgumkloster. Guide gennem historien og nutid. Udgivet af Løgumkloster Højskole, 1995
 Jürgen A. Wissing: Das Kloster Lügum im Rückblick. Udgivet af Museet Holmen, 2. udg. 1989.

Eksterne kilder og henvisninger 

 Løgumkloster Kirke  hos nordenskirker.dk
 Løgumkloster Kirke hos KortTilKirken.dk
 Løgumkloster Kirke i bogværket Danmarks Kirker (udg. af Nationalmuseet)

Kirker i Tønder Kommune
Kirker i Ribe Stift
Kirker i Tønder Amt
Kirke
Middlesbrough F.C.

Middlesbrough Football Club er en engelsk fodboldklub fra Middlesbrough, som spiller i landets næstbedste række, Championship. Klubben spiller sine hjemmekampe på Riverside Stadium, hvor at de har spillet siden 1995.

Historie

Tidlige historie 
Klubben blev dannet i 1876 af spillere fra den lokale cricket klub. Klubben blev først professionel i 1889, men må gå tilbage til amatørstatus efter 3 år. Klubben blev igen professionel i 1899, da klubben blev medlem af English Football League. I 1902 rykkede klubben for første gang op i den bedste række, First Division, og flyttede året efter ind på Ayresome Park, hvor de ville spille i mere end 90 år. 

Klubben var over de næste år, med kun en enkelt 3-årig periode til undtagelse, et fast hold i First Division, en rolle som de holdte frem til 1954, hvor klubben rykkede ned. Klubben rykkede i 1966 for første gang i holdets historie ned i Third Division, men rykkede dog direkte op igen. Klubben vendte efter 20 år i 1974 tilbage til First Division, og var i 1970erne et stabilt hold i den bedste række.

Økonomiske problemer 
Klubben ramte i 1980'erne markante økonomiske problemer, som resulterede i at klubben styrtede ned igennem rækkerne, og i 1986 blev de igen rykket ned i Third Division. Klubbens problemer var dog markant større end bare nedrykning, da klubben var bundet af så massiv gæld, at den ikke havde råd til at betale de 350.000 pund, som det kostede at være medlem af Football League, og var meget tæt på at gå konkurs. Klubben blev reddet til sidst af nye ejere, og overlevede med nød og næppe som et Football League hold.

Retur til toppen 
Det nye ejerskab ledte Middlesbrough til to oprykninger i streg, og var dermed tilbage i den bedste række, nu omdøbt til Division One. Trods en enkelt op- og nedrykning mere var Middlesbrough en af de grundlæggende medlemmer af Premier League i 1992. Over de næste på blev klubben kendt som en så kaldt 'yoyo-klub', da den gentagende gange rykkede op og ned mellem Premier League og Championship.

Første trofæ og UEFA Cup-finale 
Klubbens bedste periode kom i starten af 2000erne, hvor at klubben vandt deres første trofæ i klubbens historie, da de vandt League Cup i 2003-04 sæsonen. I 2004-05 sluttede på syvendepladsen i Premier League, deres hidtil bedste placering, som også betød at klubben kvalificerede sig til en europæiske tunering for første gang i klubbens historie. I 2006 kom klubben imod alle forventinger til UEFA Cup-finalen, men tabte dog her til Sevilla.

Tilbage til Championship 
Middlesbrough rykkede dog ned til Championship igen i 2009, og med undtagelse af en enkelt sæson tilbage i Premier League i 2016-17, har klubben spillet i Championship siden.

Titler

Ligaer 

 Division Two / Division One / EFL Championship: 4 (1926–27, 1928–29, 1973–74, 1994–95)
 Northern League: 3 (1893–94, 1894–95, 1896–97)

Cups 

 League Cup: 1 (2003-04)

Nuværende trup

Udlejet

Kilder

Eksterne henvisninger 

 
Fodboldklubber i England
Etableret i 1876
Fulham F.C.

Fulham Football Club er en engelsk fodboldklub fra London, der spiller i Premier League fra sæsonen 2020/21. Fulham har også tidligere spillet i Premier League fra 2001 til 2014 samt i 2018/2019-sæsonen. Klubben blev grundlagt i 1879 og er den ældste professionelle fodboldklub i London. Fulham har gennem dens levetid fristet en elevatortilværelse mellem de engelske rækker, og klubbens meritter tæller derfor kun FA Cup sølv i 1975, en Intertoto Cup i 2002 og en 7.plads i sæsonen 2008/09 som bedste placering i Premier League. Fulham gik dog overraskende næsten hele vejen i 2009/10 udgaven af Europa League, hvor de tabte finalen mod Atlético Madrid med 2-1 på et mål i 116. minut af Diego Forlán. Klubben er tidligere ejet af den egyptiske rigmand Mohamed Al-Fayed, som har hjulpet klubben fra fjerde bedste række til Premier League inden for et årti. I 2013 solgte egypteren klubben til den amerikanske forretningsmand Shahid Khan.

Af tidligere danske spillere kan nævnes Leon Andreasen, Peter Møller, Bjarne Goldbæk, Claus Jensen og Niclas Jensen. Af fremtrædende managers kan bl.a. nævnes Kevin Keegan, Jean Tigana, Bobby Robson, Chris Coleman og især Roy Hodgson, som har ført klubben til dens største resultater i historien, heriblandt finalepladsen i Europa League i 2010. I øjeblikket er Marco Silva træner i klubben.

Spillere

Spillertruppen 

 (lån fra Paris S.G.)

 (lån fra Brighton)

 (lån fra Shakhtar)

 (Vicekaptajn)

 (lån fra Leeds)

Udlejede spillere

Kendte spillere

Referencer

Eksterne henvisninger 
 http://fulhamfc.com/  – Officielt website
 http://fulhamfootballclub.wordpress.com/  – Uofficielt dansk website
 http://www.ffcdenmark.dk/www.ffcdenmark.dk/forside.html  – Den officielle danske fanklub
 http://fulhamweb.com/  – Uofficielt website

 
Etableret i 1879
Stuearrest

Stuearrest kan bruges som straf i børneopdragelse; det indbefatter, at barnet (eller teenageren) lukkes inde på sit værelse i en kortere eller længere periode, eller at barnet ikke får lov til at gå udenfor sit hjem i en bestemt periode. "Straffen" udmåles alt efter hvor alvorlig "forbrydelsen" er.
Dette er en normal straf for børn og teenagere, der lærer dem at de har gjort noget forkert, ved at fratage dem deres "udgangsprivilegier".

Pædagogik
Familie
Straf

de:Stubenarrest
The Godfather: The Game

The Godfather: The Game er et computerspil bygget over de ting, der foregår i den første The Godfather film og i starten af efterfølgeren.

Plot 

Som udgangspunkt skal man skal klare forskellige missioner, udføre lejemord og skaffe beskyttelsespenge. Man skal blandt andet lægge et hestehoved i selveste Mr. Woltz seng, køre Don'en på hospitalet, og senere beskytte ham. Man skal placere våbnet som Michael skyder Solozzo og politidirektøren med, dræbe dem, der skyder Sonny i toldboden, dræbe alle de andre Don'er under Michael's dåb og samtidig høre på en masse skænderier mellem Sonny og Tom Hagen.

Spilleren 
Man spiller som en ukendt Corleone Mafioso, som man selv skaber inden man begynder med et personredigeringsmodus der kaldes MobFace, hvor man kan ændre personens ansigt, kropsbygning og placere ar i hans ansigt. Senere når man tjener nogle flere penge kan man gå tilbage til redigeringsmoduset igen og ændre hans ansigt, eller købe nyt tøj, hvilket giver respekt.

Rang 
Mens man klarer missioner og overtager flere butikker stiger man langsomt op i Mafiasystemet.
Følgende er et skema over rangsystemet i spillet:

Våben 
Der er mange forskellige våben i spillet, der er et baseball bat, et jernrør, en politistav, en pistol, en revolver, en Colt Python, et haglgevær og en Tommy Gun. Derudover er der også dynamit, bomber og Molotov cocktails. Alle skydevåben kan opgraderes to gange.

Filmruller 
Man kan samle små filmruller rundt omkring. For hver 10. rulle man finder kan man se et klip fra filmem.

Ekstra Penge 
Der er flere metoder til, hvordan man kan tjene nogle ekstra penge:
 Man kan røve lastbiler ved at skyde på dem, indtil der kommer nogen mafiosos ud.
 Der er et pengeskab i næsten hver bygning, der kan sprænges med dynamit.
 I næsten alle bygninger er der et kasseapparat, som man kan røve.
 Hver uge får man penge. Jo højere rang man har jo flere penge får man, og flere butikker bliver tilgængelige for en.
 Man kan røve en bank.
 Skyde en vagabond eller nogle af dem der skiller sig ud fra mængden af mennesker.

Eksterne henvisninger 
 

Computerspil fra 2006
The Game
Electronic Arts-spil
PlayStation 2-spil
PlayStation 3-spil
PlayStation Portable-spil
Xbox-spil
Xbox 360-spil
Wii-spil
Windows-spil
Lejemord

Lejemord er en kontrakt på døden af en anden person. En lejemorder kan hyres til mange forskellige jobs, men samfundet ser sjældent tilfældigt lejemord udført. Både den faktiske morder, eller hitman og hans "kunde" kan blive fundet skyldig i drab.

Lejemord er ofte, men ikke altid, forbundet med organiseret kriminalitet. Det er jævnligt blevet brugt til at eliminere vidner. Det er også blevet brugt til at stoppe forbryderrivaler eller politikere, som nægtede at lade sig indordne under de ønskede vilkår.

Andre bestiller et mord i forsøg på at høste en form for økonomisk vinding. F.eks. modtageren ved udbetaling af offerets livsforsikring eller arving til hele personens formue. En undersøgelse af motiverne i 163 sager om mord og mordforsøg i Australien fra 1989 til 2002, viste at det mest udbredte motiv for lejemord var at afslutte kærlighedsforhold.

Lejemord i populærkultur

Film 
 Nikita

Computerpil 
 IO Interactive har udviklet spilserien Hitman (engelsk: "lejemorder"), hvor man spiller en lejemorder:
 Hitman: Codename 47
 Hitman 2: Silent Assassin
 Hitman: Contracts
 'Hitman: Blood Money''

Kilder 

Mord

no:Leiemorder
sv:Yrkesmördare
Seppuku

Seppuku (japansk: 切腹, "At skære maven") eller harakiri (腹切 eller 腹切り) er et rituelt selvmord, der blev praktiseret af samuraier som en del af deres bushido-kultur. "Seppuku" er samuraiernes betegnelse og er brugt i skrift, mens "harakiri" er talesprog, og hvad vesterlændinge og almindelige japanere kalder det.

Seppuku udførtes for at undgå skam fx ved falde i fjendens hænder. Samuraier kunne også få ordre af deres daimyo (feudalherre) til at begå seppuku. Vanærede krigere kunne også få lov at begå seppuku i stedet for at blive henrettet. Ideen med seppuku var at genoprette krigerens ære; andre samfundsgrupper begik ikke seppuku.

Metode 
Seppuku udføres ved at samuraien tager sin tanto (kniv) eller wakizashi (ekstra våben) og støder klingen ind i maven, hvorefter han trækker den fra venstre mod højre. Normalt stod der en hjælper parat til at hugge hovedet af.
Nogle samuraier valgte at udføre den mere smertefulde form for seppuku, der kaldes jūmonji-giri (japansk 十文字切り, "korsformet snit"). Her stod ingen parat til at afslutte hans lidelser. Ud over det vandrette snit skærer han et lodret snit i maven. En samurai, som udførte jūmonji-giri forventes at bære sin smerte i stilhed.

Seppuku i det moderne Japan 
Ved afslutningen af 2. verdenskrig valgte japanske soldater og civile at begå seppuku i stedet for at overgive sig til de allierede styrker.

I 1970 begik den kendte japanske forfatter Yukio Mishima og en medsammensvoren seppuku  i hovedkvarteret for det japanske forsvar efter et mislykket forsøg på statskup. Mishima begik seppuku i general Kanetoshi Mashitas kontor. Hans hjælper, den 25 årige Masakatsu Morita, prøvede tre gange forgæves at hugge hovedet af Mishima. Hans hoved blev til sidst hugget af af Hiroyasu Koga. Derefter begik Morita seppuku.

I 1999 skar Masaharu Nonaka, en 58-årig ansat ved Bridgestone i Japan, sin mave op med en sashimi-kniv i protest mod, at han blev tvunget på pension. Han døde på hospitalet.

Kvinder begår seppuku ved at skære struben over. På scenen ses det sjældent. Der begår fx Madama Butterfly oftest harakiri.

Se også 
 Samurai
 Kendo

Fodnoter 

Død
Kultur i Japan
Japanske vendinger
Wakizashi

Et wakizashi er et japansk sværd, båret af samuraier. Det er 30 til 60 cm langt og blev benyttet i forbindelse med kamp eller udførelse af ritualet seppuku eller harakiri.

Hvis det er kortere end 30 cm kaldes det en tanto.

Se også 

Samurai
Katana
Tanto
Seppuku
Harakiri
Kenjutsu
Iaijutsu
Kendo

Sværd fra Japan
Tanto

En Tanto er et meget lille japansk sværd, som bruges til at udføre selvmordsritualet Seppuku (bedre kendt som Harakiri). Hvis sværdet er længere end 30cm er det en Wakizashi.

Se Også 

Samurai
Katana

Sværd fra Japan
Kommunistforskrækkelse

Kommunistforskrækkelse (eng. Red Scare; Rød Skræk) er kommet til at henvise til to perioder med stærke antikommunistiske holdninger i amerikansk historie. Den første omfattede perioden mellem 1919 og 1921 efter den russiske revolution, og den anden mellem 1947 og 1957 var præget af McCarthyismen. De to perioder var præget af stor mistro til kommunister og andre radikale kredse og frygt for kommunistisk infiltration i den amerikanske regering. Det medførte undertrykkelse af blandt andet de mistænkte kommunister. En af de ramte var Charlie Chaplin, som blev nægtet indrejse til USA i 1952 og derefter bosatte sig i Schweiz.

Se også 
 House Un-American Activities Committee

Eksterne links 

 Gyldendal om første Red Scare
 fredsakademiet.dk
 w3dictionary.org

USA's historie